**สโมสรฟุตบอลพิษณุโลก**  เป็นสโมสรฟุตบอลอาชีพในประเทศไทย โดยเป็นทีมจากจังหวัดพิษณุโลก ปัจจุบันเข้าร่วมการแข่งขันในไทยลีก 3 โซนภาคเหนือ

ประวัติ
-------

### พ.ศ. 2547-2550

ในอดีตที่ผ่านมามีทีมฟุตบอลมากมายที่ผลัดเปลี่ยนหมุนเวียนกันเข้าร่วมการแข่งขันในนามตัวแทนของจังหวัดพิษณุโลก เช่นการแข่งขันยามาฮ่าไทยแลนด์คัพ และการแข่งขันกีฬาแห่งชาติ เป็นต้น จนกระทั่งในปี 2547-2548 ทีมฟุตบอลจังหวัดพิษณุโลกได้เข้าร่วมการแข่งขันฟุตบอลโปรวิลเชี่ยลลีก ดิวิชั่น 2 โดยมี พล.ท.พิพัฒน์ เด็ดแก้ว เป็นผู้ก่อตั้งและควบคุมทีมในขณะนั้น โดยในครั้งนั้น ทีมฟุตบอลจังหวัดพิษณุโลกสามารถทำผลงานได้ดี โดยได้ตำแหน่งรองชนะเลิศการแข่งขันฟุตบอลโปรวิลเชี่ยลลีก ดิวิชั่น 2 รอบคัดเลือกโซนภาคเหนือ หลังจากที่ในนัดชิงชนะเลิศต้องพ่ายให้กับทีมฟุตบอลจังหวัดเชียงใหม่ไป 0-1 ที่จังหวัดพิจิตรเป็นเจ้าภาพ แต่ยังได้สิทธิเข้าไปเล่นในรอบสุดท้ายการแข่งขันฟุตบอลโปรวิลเชี่ยลลีก ดิวิชั่น 2 ระดับประเทศ ที่จังหวัดสกลนคร และสามารถทำผลงานได้อย่างยอดเยี่ยมโดยสามารถคว้าตำแหน่งชนะเลิศมาครองได้ โดยการเบียดชนะเจ้าภาพอย่างทีมฟุตบอลจังหวัดสกลนครมาได้ 1-0 ซึ่งส่งผลให้ทีมฟุตบอลจังหวัดพิษณุโลกได้โควตาขึ้นมาเล่นในการแข่งขันฟุตบอลโปรวิลเชี่ยลลีก ดิวิชั่น 1 ในปีถัดมา

ปี 2549 ทีมฟุตบอลจังหวัดพิษณุโลกได้เข้าร่วมการแข่งขันฟุตบอลไทยแลนด์โปรวิลเชี่ยลลีก ดิวิชั่น1 ซึ่งถือว่าเป็นลีกสูงสุดที่มีการกีฬาแห่งประเทศไทยเป็นผู้จัดการแข่งขัน โดยในปีนี้เองดูเหมือนจะเป็นการชิมลางการรวมลีกการแข่งขันของ 2 ลีกที่มาจาก การกีฬาแห่งประเทศไทย กับ สมาคมฟุตบอลแห่งประเทศไทย ซึ่งการแข่งขันฟุตบอลไทยแลนด์โปรวินเชี่ยลลีก ดิวิชั่น1 ประจำปี 2549 ได้ดึงแชมป์และรองแชมป์ของปีก่อนหน้านี้ อย่างทีมฟุตบอลจังหวัดชลบุรีกับทีมฟุตบอลจังหวัดสุพรรณบุรีขึ้นไปเล่นในระดับไทยแลนด์ลีกสูงสุด และส่งทีมอย่าง ทีโอทีกับการท่าเรือฯ ในชุดที่ถือว่าเป็นชุดบีเข้าร่วมการแข่งขันฟุตบอลไทยแลนด์โปรวินเชี่ยลลีก ดิวิชั่น1 อีกด้วย โดยในปีนั้นได้มีกฎให้ทุกทีมที่เข้าร่วมแข่งขันจะต้องมีตราสัญลักษณ์ประจำสโมสร ดังนั้น ทีมฟุตบอลจังหวัดพิษณุโลก จึงได้มีตราสัญลักษณ์ประจำสโมสรเป็นครั้งแรก และใช้สนามกีฬากลางจังหวัดพิษณุโลกเป็นสนามเหย้า โดยในฤดูกาลนั้นทีมฟุตบอลจังหวัดพิษณุโลกทำผลงานจบลงด้วยอันดับที่ 6 ของตารางการแข่งขัน

ปี 2550 ทีมฟุตบอลจังหวัดพิษณุโลกได้จดทะเบียนเป็นบริษัทนิติบุคคลในนาม สโมสรฟุตบอลพิษณุโลก หรือ พิษณุโลก เอฟซี (PHITSANULOK FOOTBALL CLUB) โดยมี พล.ท.พิพัฒน์ เด็ดแก้ว เป็นประธานสโมสร ซึ่งในปีนั้นได้มีการรวมลีกการแข่งขันอย่างเป็นทางการของการกีฬาแห่งประเทศไทยกับสมาคมฟุตบอลแห่งประเทศไทยเป็นครั้งแรก โดย พิษณุโลก เอฟซี ได้เข้าร่วมในการแข่งขันฟุตบอลไทยแลนด์ลีก ดิวิชั่น 1 ประจำปี 2550 สายบี โดยมี ไทยแลนด์พรีเมียร์ลีกเป็นลีกสูงสุด แต่ก่อนจะเปิดฤดูกาลสโมสรเกือบได้รับโอกาสเข้าไปแข่งขันเพลย์ออฟเพื่อหาอีก 1 ทีมขึ้นไปเล่นในไทยแลนด์พรีเมียร์ลีก แต่ข้อสรุปกลับให้เป็นทีมจังหวัดนครปฐม (นครปฐม ฮันเตอร์ เอฟซี) ทีมอันดับ 3 จากปีก่อน ขึ้นไปเล่นแทนในท้ายที่สุด 

ในช่วงครึ่งฤดูกาลแรก พิษณุโลก เอฟซี สามารถทำผลงานได้อย่างยอดเยี่ยม โดยมีโอกาสที่จะเบียดแย่งตำแหน่งแชมป์กลุ่มกับทีมฟุตบอลจุฬาลงกรณ์มหาวิทยาลัย แต่ก็ต้องไปพ่ายที่บ้านของจุฬาลงกรณ์ 3-0 จึงมีโอกาสเพียงแค่ทำอันดับสูงสุดเป็นสถิติอยู่ที่อันดับ 2 เท่านั้น แต่ในเลกที่ 2 นี่เองที่สโมสรเริ่มประสบปัญหาในด้านการเงินจึงส่งผลให้ผลงานของสโมสรเริ่มตกต่ำลงมาตามลำดับจนต้องอยู่ในสถานการณ์ของการหนีตกชั้นอย่างไม่น่าเชื่อ ซึ่งในปีนั้นจะมีทีมที่ต้องตกชั้นถึงสายละ 5 ทีมด้วยกัน แต่สุดท้ายภายใต้การบริหารของ พล.ท.พิพัฒน์ เด็ดแก้ว ที่พยายามประคับประคองสโมสรให้อยู่รอด จึงทำให้สโมสรสามารถคว้าอันดับที่ 5 ของสายบี รอดพ้นการตกชั้นที่ต้องลุ้นกันจนถึงนัดสุดท้ายอย่างหวุดหวิด ด้วยการเอาชนะ ฉะเชิงเทรา เอฟซี ไปด้วยสกอร์ 7-0 โดยในนัดนั้นสโมสรใช้สนามกีฬาพระองค์ดำในบริเวณมหาวิทยาลัยราชภัฏพิบูลสงครามส่วนทะเลแก้วเป็นสนามเหย้า

### พ.ศ. 2551-2560

ปี 2551 พิษณุโลก เอฟซี ได้มีการเปลี่ยนตราสัญลักษณ์ประจำสโมสร แต่สถานการณ์ของสโมสรก็ยังไม่ดีขึ้นโดยยังมีปัญหาทางด้านการเงินติดตามมาจากปีก่อน ทำให้ต้องเสียผู้เล่นฝีเท้าดีหลายคนออกจากทีมไปและส่งผลให้สโมสรทำผลงานได้อย่างตกต่ำ โดยอยู่ที่อันดับที่ 16 ซึ่งเป็นอันดับสุดท้ายของตารางต้องตกชั้นลงไปเล่นในดิวิชั่น 2 ในปีถัดไป สำหรับสนามเหย้าที่ใช้การแข่งขันในเลกแรกของฤดูกาลนั้นยังเป็น สนามกีฬาพระองค์ดำ ในบริเวณมหาวิทยาลัยราชภัฏพิบูลสงครามส่วนทะเลแก้ว ภายหลังในเลกที่ 2 จึงได้ย้ายกลับมาใช้ สนามกีฬาจังหวัดพิษณุโลก เป็นสนามเหย้า

ปี 2552 พิษณุโลก เอฟซี ยังมีโอกาสที่จะหนีรอดการตกชั้นเพื่อที่จะหาทีมไปเล่นแทนสโมสรฟุตบอลธนาคารกรุงเทพที่ต้องยุบสโมสรไป ด้วยการต้องไปแข่งขันเพลย์ออฟกับอีก 3 ทีม คือ สโมสรฟุตบอลราชวิถี, สโมสรฟุตบอลฮอนด้า และสมาคมกีฬาจังหวัดนครสวรรค์ แต่ท้ายที่สุดสโมสรก็ต้องผิดหวังเมื่อต้องพ่ายให้กับสมาคมกีฬาจังหวัดนครสวรรค์ไป 1-2 ที่สนามกีฬากลางจังหวัดพิจิตร ซึ่งทำให้สโมสรต้องตกชั้นลงมาเล่นใน ดิวิชั่น 2 ลีกภูมิภาค โซนภาคเหนือ อย่างแน่นอน สำหรับผลงานในปีนี้ พิษณุโลก เอฟซี ทำผลงานได้ไม่ดีนักจนทำให้ พล.ท.พิพัฒน์ เด็ดแก้ว ต้องวางมือให้กลุ่มผู้บริหารชุดใหม่เข้ามาทำทีมแทน โดยสุดท้ายสโมสรจบฤดูกาลที่อันดับ 6 ของตารางลีกภูมิภาค โซนภาคเหนือ

ปี 2553 พิษณุโลก เอฟซี ยังทำผลงานในลีกภูมิภาคได้ไม่ดีนักจากการขาดความพร้อมในหลายๆ ด้าน ทั้งด้านการบริหารจัดการและความมุ่งมั่นของตัวผู้เล่น ส่งผลให้สโมสรทำผลงานได้แย่กว่าปีก่อน โดยจบฤดูกาลที่อันดับ 7 ของตารางลีกภูมิภาค โซนภาคเหนือ

ปี 2554 พิษณุโลก เอฟซี สามารถทำผลงานได้ดีด้วยสถิติไม่แพ้ใครในเลกที่ 1 และในเลกที่ 2 สโมสรได้ บริษัท ไทยเส็งยนต์การเกษตร จำกัด เข้ามาเป็นผู้สนับสนุนทางการเงินแก่สโมสร พร้อมเปลี่ยนชื่อสโมสรจาก พิษณุโลก เอฟซี เป็น พิษณุโลก ทีเอสวาย เอฟซี ตั้งแต่การแข่งขันในเลกที่ 2 เป็นต้นไป ซึ่งสโมสรสามารถทำผลงานได้ดีอย่างต่อเนื่องจนสามารถจบฤดูกาลได้ด้วยการชนะเลิศ ลีกภูมิภาค โซนภาคเหนือ (แพ้เพียงนัดเดียวจากการแข่งขันทั้งหมด 30 นัด) ได้สิทธิ์เข้าไปแข่งขันในรอบแชมป์เปี้ยนลีก ส่วนผลการแข่งขันรอบแชมป์เปี้ยนลีกนั้น สโมสรจบการแข่งขันด้วยการได้อันดับที่ 4 ของกลุ่ม A พลาดการเลื่อนชั้นขึ้นสู่ดิวิชั่น 1 อย่างน่าเสียดาย

ปี 2555 พิษณุโลก ทีเอสวาย เอฟซี มีการเปลี่ยนแปลงหลายด้านทั้งฝ่ายจัดการและผู้เล่นของสโมสร โดยมีการปรับเปลี่ยนหัวหน้าผู้ฝึกสอนเป็น นายไพบูลย์ เลิศวิมลรัตน์ ส่วนนายสิทธิพล เอี่ยมสง่า หรือโค้ชโหน่ง ให้ดำรงตำแหน่งประธานฝ่ายเทคนิค ส่วนผู้จัดการทีมยังคงเดิมคือ พ.ต.ท.ชาญชัย หาแก้ว และมีการรับนักเตะใหม่เข้ามาเสริมทีมอีกจำนวน 21 คน เพื่อทดแทนนักเตะเดิมที่ขอย้ายทีมออกไป (ส่วนใหญ่ย้ายไปอยู่กับ นครสวรรค์ เอฟซี) พร้อมสร้างนักเตะหน้าใหม่ซึ่งเป็นคนพิษณุโลกเข้าสู่ทีมชุดใหญ่อีก 3 คน คือ อานนท์ แก้วอ่วม, เอกภาพ แกล้วกสิกิจ และ สราวุฒิ อิ่มอรชร สำหรับในด้านงบประมาณในปี 2555 ทางสโมสรได้ตั้งไว้ถึง 12 ล้านบาท โดยภาครัฐได้รับการสนับสนุนจากจังหวัดพิษณุโลก, องค์การบริหารส่วนจังหวัดพิษณุโลก และเทศบาลนครพิษณุโลก ส่วนผู้สนับสนุนหลักภาคเอกชน ได้แก่ ไทยเส็งยนต์การเกษตร, กลุ่มแกรนด์สปอต, กลุ่มอีซูซุฮกอันตึ้ง, เอสเอ็นเอ็นลิสซิ่ง, เอไอเอ และไอเดียเฟอร์นิเจอร์ โดยในปี 2555 สโมสรวางเป้าหมายในการเข้าสู่รอบแชมป์เปี้ยนลีกเพื่อเลื่อนชั้นขึ้นไปเล่นในศึกดิวิชั่น 1 ในฤดูกาลหน้าต่อไป นอกจากนี้ ทางสโมสรยังได้เปิดตัวแมสคอตใหม่ 2 ตัว ที่จะออกมาร่วมเชียร์กับเหล่าบรรดาแฟนบอลที่ข้างสนาม คือ "ช้างศึก" เป็นแมสคอตช้างสีม่วงที่สวมเสื้อแข่งของสโมสร และ "Violo" แมสคอตขุนศึกที่พร้อมรบในทุกสนามแข่ง ซึ่งคาดว่าจะสามารถสร้างสีสันในการแข่งขันได้ไม่น้อยและจะเป็นที่รักของเหล่าแฟนบอลของสโมสรอย่างแน่นอน

สำหรับผลการแข่งขันฤดูกาล 2555 สโมสรสามารถจบฤดูกาลในอันดับ 2 ของลีกภูมิภาค โซนภาคเหนือ (อันดับ 1 ได้แก่ สโมสรเชียงใหม่ เอฟซี) ได้สิทธิ์เข้าไปแข่งขันในรอบแชมป์เปี้ยนลีก ส่วนผลการแข่งขันรอบแชมป์เปี้ยนลีกนั้น สโมสรจบการแข่งขันด้วยการได้อันดับที่ 3 ของกลุ่ม A โดยมี คะแนน+เฮดทูเฮด+ประตูได้เสีย เท่ากับสโมสรระยอง ยูไนเต็ด ทำให้ต้องตัดสินด้วยจำนวนประตูที่ยิงได้ โดยสโมสรสามารถยิงประตูได้ 10 ประตู ซึ่งน้อยกว่าสโมสรระยอง ยูไนเต็ดที่ยิงได้ 13 ประตู ทำให้สโมสรระยอง ยูไนเต็ดได้สิทธิเลื่อนชั้นสู่ไทยลีก ดิวิชั่น 1 ในฤดูกาล 2556 ไปครอง

ปี 2555 พิษณุโลก ทีเอสวาย เอฟซี ภายใต้การนำของกุนซือใหญ่ เทเวศน์ กมลศิลป์ มีความพร้อมในทุกๆ ด้านมากกว่าทุกปีที่ผ่านมา ทั้งศักยภาพของทีมงาน หัวหน้าคณะผู้ฝึกสอน และนักเตะที่มีความสามารถ โดยเฉพาะกองเชียร์ของสโมสรที่ติดตามให้กำลังใจนักเตะขุนพลนเรศวรมาตลอด ซึ่งจะเป็นแรงสนับสนุนสำคัญที่จะทำให้สโมสรก้าวสู่ ไทยลีก ดิวิชั่น 1 ในปีนี้ ซึ่งในปี 2556 สโมสรใช้งบประมาณในการทำทีมประมาณ 14 ล้านบาท โดยได้รับการสนับสนุนจากทั้งภาคเอกชน และ อบจ.พิษณุโลก เป็นอย่างดี นอกจากนี้ ในปี 2556 สโมสรยังมีแผนในการพัฒนาทีมเยาวชนของสโมสรและส่งเข้าแข่งขันตามลีกต่างๆ เพื่อเฟ้นหานักเตะดาวรุ่งมาเป็นกำลังสำคัญของสโมรสรในระยะยาว และยังมีโครงการเปิดคลินิกฟุตบอลเพื่อเสริมทักษะฟุตบอลให้กับเยาวชนชาวพิษณุโลกเพิ่มเติมอีกด้วย

สำหรับผลการแข่งขันฤดูกาล 2556 สโมสรสามารถจบฤดูกาลในอันดับ 2 ของลีกภูมิภาค โซนภาคเหนือ (อันดับ 1 ได้แก่ สโมสรเชียงใหม่ เอฟซี) ได้สิทธิ์เข้าไปแข่งขันในรอบแชมป์เปี้ยนลีก ส่วนผลการแข่งขันรอบแชมป์เปี้ยนลีกนั้น สโมสรจบการแข่งขันด้วยการได้อันดับที่ 2 ของกลุ่ม A (อันดับ 1 ได้แก่ สโมสรร้อยเอ็ด เอฟซี)โดยมีคะแนนทิ้งห่างทีมอันดับ 3 และ 4 อย่างสโมสร ม.เกษตรศาสตร์ และ นรา ยูไนเต็ด ถึง 7 คะแนน พร้อมกับทำสถิติชนะรวดในบ้านถึง 5 นัด ทำให้สโมสรได้สิทธิเลื่อนชั้นสู่ ไทยลีก ดิวิชั่น 1 ในฤดูกาล 2557 ในที่สุด สำหรับการแข่งขันเพื่อชิงอันอับ 3 ของลีกภูมิภาค สโมสรสามารถเอาชนะ สโมสรอ่างทอง เอฟซี ด้วยประตูรวม 3 - 2 คว้าอันดับ 3 พร้อมกับเงินรางวัล 500,000 บาท ไปครอง

### พ.ศ. 2561-ปัจจุบัน

สนามเหย้า
---------

สนามกีฬาจังหวัดพิษณุโลก
"ช้างชนะศึก" กับ "Violo" ตุ๊กตาประจำสโมสร
สโมสรพิษณุโลกใช้สนามกีฬาจังหวัดพิษณุโลกเป็นสนามเหย้า ตั้งอยู่บนถนนพิษณุโลก-วัดโบสถ์ (ถนนเอกาทศรถ) ใกล้กับโรงเรียนเตรียมอุดมศึกษาภาคเหนือ คุณภาพของที่นั่งอัฒจันทร์ ซึ่งมีถึง 3 ฝั่ง มีการต่อเติมเพื่อรองรับแฟนบอลได้สูงถึง 5,200 คน แยกออกเป็นฝั่งมีหลังคาซึ่งจะมีเก้าอี้ส่วนตัวสามารถจุแฟนบอลได้ 1,200 คน ฝั่งตรงข้ามกระถางคบเพลิงไม่มีหลังคาสามารถจุแฟนบอลได้ 2,500 คน และฝั่งแปรอักษรหลังประตูทิศเหนือสามารถจุแฟนบอล 1,500 คน โดยปัจจุบันได้มีการปรับปรุงโดยทาสีใหม่เพื่อความสวยงาม นอกจากนี้ในอนาคตสนามกีฬา องค์การบริหารส่วนจังหวัดพิษณุโลก สนามเหย้าของทีม "ขุนพลนเรศวร" ยังมีโครงการที่จะปรับสร้างอัฒจันทร์เพิ่มเติมให้รอบสนามอีกด้วย เพื่อรองรับแฟนบอลของทีมที่จะเพิ่มขึ้นในอนาคต ซึ่งเป็นโครงการระยะเวลาอันใกล้นี้ด้วยงบประมาณของ องค์การบริหารส่วนจังหวัดพิษณุโลก

ด้านพื้นสนามหญ้าได้รับการดูแลรักษาเป็นอย่างดี ส่วนห้องต่าง ๆ สำหรับนักกีฬาและเจ้าหน้าที่ ประกอบด้วย ห้องพักนักกีฬาซึ่งมีห้องอาบน้ำและห้องน้ำในตัวทั้งสองฝั่ง ห้องรับรองห้องประชุมต่าง ๆ โดยมีการดัดแปลงเป็นสำนักงานและออฟฟิศขนาดย่อม ก่อนหน้านี้สนามกีฬาจังหวัดพิษณุโลกเคยถูกใช้เป็นสนามหลักในการแข่งขันกีฬาแห่งชาติครั้งที่ 37 (พิษณุโลกเกมส์) เมื่อปี พ.ศ. 2551

ผู้เล่น
-------

### ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| เลข | ตำแหน่ง | สัญชาติ | ผู้เล่น |
| --- | --- | --- | --- |
| 1 | GK | ไทย | อิทธิกร การสร้าง |
| 3 | DF | ไทย | อนุยุต หมัดเหล็ม |
| 4 | MF | ไทย | ทิวา แสงสมบูรณ์ |
| 5 | DF | ไทย | ยิ่งยง บุตรงาม |
| 6 | MF | บราซิล | ซีอากู ซังตุส |
| 7 | FW | บราซิล | ไคอู ดา กงไซเซา ซิลวา |
| 8 | MF | ไทย | นภัทร ดีประเสริฐ |
| 9 | FW | ไทย | ฉัตรชัย นาควิจิตร |
| 10 | MF | ไทย | ทิวากร ศรีกัน |
| 11 | FW | ไทย | จีราชัย ละดาดก |
| 13 | MF | ไทย | กฤษณะ ต่ายวัลย์ |
| 14 | MF | ไทย | ปรัชญา เกตุทิพย์ |
| 17 | FW | ไทย | ชัยณรงค์ สมุทฐา |
| 18 | DF | ไทย | ศราวุฒิ ใหม่วงค์ |

 | 

| เลข | ตำแหน่ง  | สัญชาติ | ผู้เล่น |
| --- | --- | --- | --- |
| 19 | DF | ไทย | นราศักดิ์ โพธิ์พึ่ง |
| 21 | MF | ไทย | นนทภัสส์ ปานเอมธน |
| 22 | MF | ไทย | เมฆิน เกตุชาวนา |
| 23 | GK | ไทย | แสงเพชร ภูคลองโยง |
| 24 | DF | ไทย | อภิสิทธิ์ ทองรักษ์ |
| 25 | GK | ไทย | ณรงค์ศักดิ์ เนื่องวงษา *(ยืมตัวจาก นครราชสีมา มาสด้า)* |
| 26 | MF | ไทย | เนติธร อินทนนท์ *(ยืมตัวจาก ลำพูน วอร์ริเออร์)* |
| 27 | DF | ไทย | สุขสันต์ มุ่งเป้า |
| 28 | MF | ไทย | อภิวัฒน์ ชื่นบาน |
| 30 | FW | ไทย | จีรวัฒน์ ดีงาม |
| 39 | FW | ไทย | ณัฐวุฒิ เนื้อไม้ |
| 40 | MF | ไทย | คมคริช อินทสุวรรณ |
| 44 | FW | ไทย | ธนธรณ์ น้ำจันทร์ *(ยืมตัวจาก ลำพูน วอร์ริเออร์)* |
| 90 | FW | บราซิล | จีโอกู เปเรย์รา |

 |

รายชื่อผู้ฝึกสอน
----------------

*ตั้งแต่ พ.ศ. 2563 – ปัจจุบัน*

| ชื่อ-สกุล | สัญชาติ | ช่วงเวลา | เกียรติประวัติ |
| --- | --- | --- | --- |
| อภิชาติ โมสิกะ | ไทย | 2563 – เมษายน 2564 |  |
| ชำนาญ แพรขุนทด | ไทย | เมษายน – พฤศจิกายน 2564 |  |
| ดาเมียน เบลลอง | สวิตเซอร์แลนด์ | ธันวาคม 2564 – กุมภาพันธ์ 2565 |  |
| กฤษณะ ต่ายวัลย์กฤษณ์ ภิญโญ | ไทยไทย | กุมภาพันธ์ – เมษายน 2565 | รองชนะเลิศ ไทยลีก 3 ฤดูกาล 2564–65 – โซนภาคเหนืออันดับที่ 4 ไทยลีก 3 ฤดูกาล 2564–65 – รอบระดับประเทศ |
| อดุล หละโสะ | ไทย | มิถุนายน – ธันวาคม 2565 |  |
| ศุภชัย กลางกระแสกฤษณะ ต่ายวัลย์ | ไทยไทย | ธันวาคม 2565 – มีนาคม 2566 | ชนะเลิศ ไทยลีก 3 ฤดูกาล 2565–66 – โซนภาคเหนือ |
| จงสฤษดิ์ วุฒิช่วย | ไทย | มีนาคม – พฤษภาคม 2566 |  |
| อานนท์ บรรดาศักดิ์ | ไทย | มิถุนายน – ตุลาคม 2566 |  |
| วิมล จันทร์คำ | ไทย | ตุลาคม 2566 – |  |

ผลงานแบ่งตามฤดูกาล
------------------

### ผลงานแบ่งตามรายการแข่งขัน

| ฤดูกาล/พ.ศ. | ลีก | ไทยเอฟเอคัพ | ไทยลีกคัพ | ไทยลีก 3 คัพ |
| --- | --- | --- | --- | --- |
| ระดับ | อันดับ |
| **2548** | โปรลีก 2 | ชนะเลิศ | – | – | – |
| **2549** | โปรลีก | อันดับ 6 | – | – | – |
| **2550** | ไทยลีก ดิวิชัน 1 สาย B | อันดับ 5 | – | – | – |
| **2551** | ไทยลีก ดิวิชัน 1 | อันดับ 16 (ตกชั้นสู่ ไทยลีก ดิวิชัน 2) | – | – | – |
| **2552** | ไทยลีก ดิวิชัน 2 ลีกภูมิภาค โซนภาคเหนือ | อันดับ 6 | รอบคัดเลือก รอบแรก | – | – |
| **2553** | ไทยลีก ดิวิชั่น 2 ลีกภูมิภาค โซนภาคเหนือ | อันดับ 7 | ไม่ได้เข้าร่วมการแข่งขัน | รอบ 64 ทีม | – |
| **2554** | ไทยลีก ดิวิชั่น 2 ลีกภูมิภาค โซนภาคเหนือ | ชนะเลิศ (เข้ารอบแชมเปี้ยนลีก) | รอบคัดเลือก รอบ 3 | รอบคัดเลือก รอบแรก | – |
| ไทยลีก ดิวิชั่น 2 ลีกภูมิภาค รอบแชมเปี้ยนลีก กลุ่ม A | อันดับ 4 |
| **2555** | ไทยลีก ดิวิชั่น 2 ลีกภูมิภาค โซนภาคเหนือ | อันดับ 2 (เข้ารอบแชมเปี้ยนลีก) | ไม่ได้เข้าร่วมการแข่งขัน | รอบคัดเลือก รอบแรก | – |
| ไทยลีก ดิวิชั่น 2 ลีกภูมิภาค รอบแชมเปี้ยนลีก กลุ่ม A | อันดับ 3 |
| **2556** | ไทยลีก ดิวิชั่น 2 ลีกภูมิภาค โซนภาคเหนือ | อันดับ 2 (เข้ารอบแชมเปี้ยนลีก) | ไม่ได้เข้าร่วมการแข่งขัน | รอบ 64 ทีม | – |
| ไทยลีก ดิวิชั่น 2 ลีกภูมิภาค รอบแชมเปี้ยนลีก กลุ่ม A | อันดับ 2 (เลื่อนชั้นสู่ ไทยลีก ดิวิชั่น 1) |
| ไทยลีก ดิวิชั่น 2 ลีกภูมิภาค รอบชิงชนะเลิศ | อันดับ 3 |
| **2557** | ไทยลีก ดิวิชั่น 1 | อันดับ 16 | รอบคัดเลือก รอบ 2 | รอบ 64 ทีม | – |
| **2561** | ไทยลีก 4 โซนภาคเหนือ | อันดับ 3 |  |  | – |
| **2562** | ไทยลีก 4 โซนภาคเหนือ | อันดับ 4 | รอบคัดเลือก | รอบคัดเลือก รอบแรก | – |
| **2563–64** | ไทยลีก 3 โซนภาคเหนือ | อันดับ 3 | รอบคัดเลือก | รอบคัดเลือก รอบสอง | – |
| ไทยลีก 3 รอบแชมเปียนส์ลีก โซนตอนบน | อันดับ 5 |
| **2564–65** | ไทยลีก 3 โซนภาคเหนือ | อันดับ 2 (เข้ารอบแชมเปี้ยนลีก) | รอบ 32 ทีม | รอบ 32 ทีม | – |
| ไทยลีก 3 รอบแชมเปี้ยนส์ลีก โซนบน | อันดับ 2 (เข้ารอบชิงอันดับที่สาม) |
| ไทยลีก 3 รอบระดับประเทศ นัดชิงอันดับที่สาม | อันดับ 4 |
| **2565–66** | ไทยลีก 3 โซนภาคเหนือ | ชนะเลิศ (เข้ารอบแชมเปี้ยนลีก) | รอบ 16 ทีมสุดท้าย | รอบ 16 ทีมสุดท้าย | – |
| ไทยลีก 3 รอบแชมเปี้ยนส์ลีก โซนบน | อันดับ 3 |
| **2566–67** | ไทยลีก 3 โซนภาคเหนือ |  | รอบ 64 ทีมสุดท้าย | รอบเพลย์ออฟ | รอบ 32 ทีมสุดท้าย |
|

### ผลงานในลีกแบ่งตามฤดูกาล

| ฤดูกาล | ระดับ | แข่ง | ชนะ | เสมอ | แพ้ | ประตูได้ | ประตูเสีย | คะแนน | อันดับ |
| --- | --- | --- | --- | --- | --- | --- | --- | --- | --- |
| **2549** | โปรลีก | 30 | 11 | 9 | 10 | 44 | 38 | 42 | 6 |
| **2550** | ไทยลีก ดิวิชัน 1 สาย B | 22 | 7 | 8 | 7 | 29 | 26 | 29 | 5 |
| **2551** | ไทยลีก ดิวิชัน 1 | 30 | 4 | 6 | 20 | 31 | 76 | 18 | 16 |
| **2552** | ไทยลีก ดิวิชั่น 2 ลีกภูมิภาค โซนภาคเหนือ | 20 | 6 | 7 | 7 | 32 | 33 | 25 | 6 |
| **2553** | ไทยลีก ดิวิชั่น 2 ลีกภูมิภาค โซนภาคเหนือ | 30 | 13 | 7 | 10 | 36 | 27 | 46 | 7 |
| **2554** | ไทยลีก ดิวิชั่น 2 ลีกภูมิภาค โซนภาคเหนือ | 30 | 22 | 7 | 1 | 56 | 13 | 73 | 1 |
| ไทยลีก ดิวิชั่น 2 ลีกภูมิภาค รอบแชมเปี้ยนลีก กลุ่ม A | 10 | 4 | 1 | 5 | 13 | 14 | 13 | 4 |
| **2555** | ไทยลีก ดิวิชั่น 2 ลีกภูมิภาค โซนภาคเหนือ | 34 | 21 | 11 | 2 | 51 | 18 | 74 | 2 |
| ไทยลีก ดิวิชั่น 2 ลีกภูมิภาค รอบแชมเปี้ยนลีก กลุ่ม A | 10 | 4 | 2 | 4 | 10 | 10 | 14 | 3 |
| **2556** | ไทยลีก ดิวิชั่น 2 ลีกภูมิภาค โซนภาคเหนือ | 30 | 18 | 9 | 3 | 51 | 16 | 63 | 2 |
| ไทยลีก ดิวิชั่น 2 ลีกภูมิภาค รอบแชมเปี้ยนลีก กลุ่ม A | 10 | 6 | 1 | 3 | 12 | 7 | 19 | 2 |
| **2557** | ไทยลีก ดิวิชั่น 1 | 21 | 6 | 7 | 8 | 25 | 34 | 25 | 14 |
| **2561** | ไทยลีก 4 โซนภาคเหนือ | 18 | 9 | 2 | 7 | 32 | 22 | 29 | 3 |
| **2562** | ไทยลีก 4 โซนภาคเหนือ | 27 | 12 | 9 | 6 | 43 | 25 | 45 | 4 |
| **2563–64** | ไทยลีก 3 โซนภาคเหนือ | 14 | 10 | 2 | 2 | 25 | 8 | 32 | 3 |
| **2564–65** | ไทยลีก 3 โซนภาคเหนือ | 22 | 11 | 8 | 3 | 28 | 15 | 41 | 2 |
| ไทยลีก 3 รอบแชมเปี้ยนส์ลีก โซนบน | 5 | 4 | 0 | 1 | 9 | 4 | 12 | 2 |
| **2565–66** | ไทยลีก 3 โซนภาคเหนือ | 22 | 17 | 5 | 0 | 60 | 17 | 56 | 1 |
| ไทยลีก 3 รอบแชมเปี้ยนส์ลีก โซนบน | 5 | 3 | 1 | 1 | 11 | 10 | 10 | 3 |
|

|  |  |  |  |
| --- | --- | --- | --- |
| ชนะเลิศ | รองชนะเลิศ | เลื่อนชั้น | ตกชั้น |

เกียรติประวัติ
--------------

* **ไทยลีก 3**
	+ อันดับที่ 4 ระดับประเทศ : 2564–65
	+ ชนะเลิศ โซนภาคเหนือ : 2565–66
	+ รองชนะเลิศ โซนภาคเหนือ : 2564–65

อ้างอิง
-------

1. ↑  "ขุนพลนเรศวร" ควง "กระทิงเพลิง" คว้าตั๋วสู่รอบแชมเปี้ยนลีก

แหล่งข้อมูลอื่น
---------------

* สโมสรฟุตบอลพิษณุโลก ที่เฟซบุ๊ก

| * ด
* ค
* ก
ไทยลีก 3 |
| --- |
| บริษัท ไทยลีก จำกัด |
| 

| **สโมสร** |
| --- |
| 

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| สโมสรที่แข่งขันในฤดูกาลปัจจุบัน(2566–67) | 

|  |  |
| --- | --- |
| ภาคเหนือ | 
* กงไกรลาศ ยูไนเต็ด
* กำแพงเพชร
* เขลางค์ ยูไนเต็ด
* นครสวรรค์ สี่แคว ซิตี้
* นอร์ทเทิร์น นครแม่สอด ยูไนเต็ด
* พิษณุโลก
* พิษณุโลก ยูนิตี้
* แม่โจ้ ยูไนเต็ด
* โรงสีแม่ใจธนะโชติวัฒน์ พะเยา
* สิงห์ เชียงราย ซิตี้
* อุตรดิตถ์ ศักดิ์สยาม

 |
| ภาคตะวันออกเฉียงเหนือ | 
* ขอนแก่น
* ขอนแก่นมอดินแดง
* นครราชสีมา ยูไนเต็ด
* มหาสารคาม เอสบีที
* เมืองเลย ยูไนเต็ด
* ยโสธร
* ราษีไศล ยูไนเต็ด
* ศรีสะเกษ ยูไนเต็ด
* สุรนารี แบล็คแคท
* สุรินทร์ โขงชีมูล
* สุรินทร์ ซิตี้
* อุดร ยูไนเต็ด
* อุบล ครัวนภัส

 |
| ภาคตะวันออก | 
* กองเรือรบ
* ฉะเชิงเทรา ไฮ-เทค
* นาวิกโยธิน
* บ้านค่าย ยูไนเต็ด
* บีเอฟบี พัทยา ซิตี้
* ปราจีนบุรี ซิตี้
* ปลวกแดง ยูไนเต็ด
* ราชนาวี
* สอ.รฝ.
* สายมิตร กบินทร์ ยูไนเต็ด
* อาร์บีอาร์ยู จันทบุรี ยูไนเต็ด

 |
| ภาคตะวันตก | 
* กาญจนบุรี ซิตี้
* ชัยนาท ยูไนเต็ด
* ทัพหลวง ยูไนเต็ด
* มหาวิทยาลัยปทุมธานี
* ราชประชา
* ลพบุรี ซิตี้
* สระบุรี ยูไนเต็ด
* หัวหิน ซิตี้
* หัวหิน มาราเลน่า
* อัสสัมชัญ ยูไนเต็ด
* อ่างทอง

 |
| ภาคใต้ | 
* แกรนด์ อันดามัน ระนอง ยูไนเต็ด
* ตรัง
* นรา ยูไนเต็ด
* ปัตตานี
* พัทลุง
* พีที สตูล
* ภูเก็ต อันดามัน
* เมืองตรัง ยูไนเต็ด
* ยะลา
* เวียงสระ สุราษฎร์ฯ ซิตี้
* สงขลา
* เอ็มเอช นครศรีฯ ซิตี้

 |
| กรุงเทพและปริมณฑล | 
* จามจุรี ยูไนเต็ด
* ดิไอคอน อาร์เอสยู
* ทหารบก
* ทหารอากาศ
* ธนบุรี ยูไนเต็ด
* นนทบุรี ยูไนเต็ด
* บางกอก
* โบลาเวน สมุทรปราการ
* พราม แบงค็อก
* มหาวิทยาลัยเกษมบัณฑิต
* มหาวิทยาลัยนอร์ทกรุงเทพ
* วีอาร์เอ็น เมืองนนท์
* สมุทรสาคร ซิตี้
* เอยูยู อินเตอร์ แบงค็อก

 |

 |
| สโมสรที่เคยแข่งขันในไทยลีก 3 | 
* กระบี่
* กรุงธนบุรี
* กาฬสินธุ์
* กองเรือยุทธการ
* เกร็กคู สายไหม ยูไนเต็ด
* ขอนแก่น ยูไนเต็ด
* เชียงราย ล้านนา
* เชียงใหม่ ยูไนเต็ด
* จันทบุรี
* ดราก้อน ปทุมวัน กาญจนบุรี
* นครปฐม ยูไนเต็ด
* นครศรีฯ ยูไนเต็ด
* นอร์ทเทิร์น ตาก ยูไนเต็ด
* น่าน
* บ้านบึง
* บางปะอิน อยุธยา
* พะเยา
* พัทยา ดอลฟินส์ ยูไนเต็ด
* แพร่ ยูไนเต็ด
* ทวีวัฒนา สมุทรสาคร ยูไนเต็ด
* มาแชร์ ชัยภูมิ
* เมืองกาญจน์ ยูไนเต็ด
* เมืองคนดี ยูไนเต็ด
* ยังสิงห์ หาดใหญ่ ยูไนเต็ด
* รังสิต ยูไนเต็ด
* ลำพูน วอร์ริเออร์
* ศรีสะเกษ
* สกลนคร ทรูวิชั่นส์
* สระแก้ว
* สิงห์บุรี บางระจัน
* สุราษฎร์ธานี
* สมุทรสงคราม
* สยาม
* เอ็มโอเอฟ ศุลกากร ยูไนเต็ด
* อยุธยา ยูไนเต็ด
* อำนาจ ยูไนเต็ด
* อุดรธานี
* อุทัยธานี

 |

 |

 |
| 

| **ฤดูกาล** |
| --- |
| 

|  |  |
| --- | --- |
| 2560–2562 | 
* 2560
	+ บน
	+ ล่าง
* 2561
	+ บน
	+ ล่าง
* 2562
	+ บน
	+ ล่าง

 |
| 2563– | 
* 2563–64
* 2564–65
	+ เหนือ
	+ ตะวันออกเฉียงเหนือ
	+ ตะวันออก
	+ ตะวันตก
	+ ใต้
	+ กรุงเทพและปริมณฑล
	+ ระดับประเทศ

* 2565–66
	+ เหนือ
	+ ตะวันออกเฉียงเหนือ
	+ ตะวันออก
	+ ตะวันตก
	+ ใต้
	+ กรุงเทพและปริมณฑล
	+ ระดับประเทศ

* 2566–67
	+ เหนือ
	+ ตะวันออกเฉียงเหนือ
	+ ตะวันออก
	+ ตะวันตก
	+ ใต้
	+ กรุงเทพและปริมณฑล
	+ ระดับประเทศ

 |

 |

 |

| * ด
* ค
* ก
จังหวัดพิษณุโลก |
| --- |
| อำเภอ | 
* เมืองพิษณุโลก
* ชาติตระการ
* นครไทย
* เนินมะปราง
* บางกระทุ่ม
* บางระกำ
* พรหมพิราม
* วังทอง
* วัดโบสถ์

 | ตราสัญลักษณ์จังหวัดพิษณุโลก |
| ประวัติศาสตร์ | 
* เมืองสองแคว
* เมืองบางยาง
* พระราชวังจันทน์
* กำแพงเมือง
* มณฑลพิษณุโลก
* สมรภูมิบ้านร่มเกล้า
* รายชื่อโบราณสถาน

 |
| ภูมิศาสตร์ | 
* แม่น้ำ
	+ แควน้อย
	+ น่าน
	+ ยม
* เขื่อนแควน้อยบำรุงแดน
* อุทยานแห่งชาติ
	+ แก่งเจ็ดแคว
	+ ทุ่งแสลงหลวง
	+ น้ำตกชาติตระการ
	+ ภูสอยดาว
	+ ภูหินร่องกล้า
* เขตห้ามล่าสัตว์ป่าถ้ำผาท่าพล

 |
| เศรษฐกิจ | 

|  |  |
| --- | --- |
| คมนาคม | 
* ทางหลวง
	+ 11 (อินทร์บุรี–เชียงใหม่)
	+ 12 (แม่สอด–มุกดาหาร)
	+ 117 (นครสวรรค์–จุดผ่านแดนภูดู่)
	+ 126 (วงแหวนรอบเมืองพิษณุโลก)
* สี่แยกอินโดจีน
* สถานีขนส่งผู้โดยสาร
	+ แห่งที่ 1
	+ แห่งที่ 2
* ทางราง
	+ สายเหนือ
	+ สถานีพิษณุโลก
* ท่าอากาศยานพิษณุโลก

 |

 |
| สังคม | 

|  |  |
| --- | --- |
| การศึกษา | 
* รายชื่อโรงเรียน
* มหาวิทยาลัยนเรศวร
* มหาวิทยาลัยราชภัฏพิบูลสงคราม
* ศพค.รพ.พุทธชินราช พิษณุโลก
* พิพิธภัณฑ์
	+ พื้นบ้านจ่าทวี
	+ สถานอารยธรรมศึกษาโขง-สาละวิน

 |
| วัฒนธรรม | 
* รายชื่อวัด
* วัดพระศรีรัตนมหาธาตุวรมหาวิหาร
	+ พระพุทธชินราช
	+ พระพุทธชินสีห์
* นนทรี (ดอกไม้ประจำจังหวัด)
* ปีบ (พันธุ์ไม้ประจำจังหวัด)
* ประเพณีปักธงชัย
* ประเพณีสนเรือ
* วงมังคละ
* สุนัขไทยบางแก้ว

 |
| กีฬา | 
* สโมสรฟุตบอล
	+ พิษณุโลก
	+ พิษณุโลก ยูนิตี้
* กีฬาแห่งชาติ
	+ ครั้งที่ 10
	+ ครั้งที่ 17
	+ ครั้งที่ 37

 |
| การเมือง | 
* สมาชิกวุฒิสภา
* สมาชิกสภาผู้แทนราษฎร

 |

 |
| หมวดหมู่ หมวดหมู่ |